cyanic-selkie/wikianc huggingface dataset:
Zinfandel
Neien Erkenntnesser no ass et eng Riefzort déi vun der kroatescher Zort Crljenak kaštelanski ofstaamt.
Grand Prix Herning
Den Depart an d'Arrivée vun der Course sinn zu Herning.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Zinfandel
A klenge Quantitéite fënnt een den Zinfandel och an Australien an a Südafrika.
De Wäin dee wäiss, rosé oder rout ass, an heiansdo op Porto erauskënnt, huet de selwechten Numm wéi d'Rief, a gëtt dacks einfach Zin genannt. De Rosé ass zimmlech blatzeg a gëtt blush genannt. De rouden Zin huet eng donkelrout Faarf, ass fruuchteg, an d'Gewierzgoûten déi dra sinn, fänken un nom drëtte Joer sech richteg ze prononcéieren.
Pino Cerami
Zanter 1964 gëtt an der Belsch de Grand Prix Pino Cerami gefuer.
Atlas (Stär)
Den Atlas ass e Stär aus de Plejaden am Stärebild Taurus. Den Atlas gehéiert zur Spektralklass B8, an huet eng Hellegkeet vu +3,8 mag. Den Atlas ass zirka 410 Liichtjoer vun eiser Äerd ewech.
Koordinaten (Equinoxe J2000.0)
Den Numm huet hie vum Titan Atlas aus der griichescher Mythologie.
Den Atlas kann, wéi all Stären an de Plejade geleeëntlech vum Äerdmound bedeckt ginn.
Canton de La Ferté-Macé
De Canton de La Ferté-Macé ass eng franséisch administrativ Andeelung an den Arrondissementer Alençon an Argentan, am Departement Orne an der Regioun Normandie.
Atert
Atert ass ë. a.:
Bridder Grimm
D'Bridder Grimm, de Jacob gebuer de 4. Januar 1785 zu Hanau, a gestuerwen den 20. September 1863 zu Berlin, an de Wilhelm Grimm, gebuer de 24. Februar 1786 zu Hanau, a gestuerwen de 16. Dezember 1859 zu Berlin, sinn als Sproochewëssenschaftler a Sammler vu Märercher (Grimms Märchen) bekannt. Si gëllen zesumme mam Karl Lachmann a Georg Friedrich Benecke als 'Grënner' vun der däitscher Philologie respektiv der Germanistik.
Canton de Rieux-Volvestre
De Canton de Rieux-Volvestre ass eng fréier franséisch administrativ Andeelung am Arrondissement Muret, am Departement Haute-Garonne an der Regioun Occitanie.
Jean Chalop
De Jean Chalop, oder Schalop(p), gestuerwen den 22. November 1443, war ee vun de siwe Schäffe vun der Stad Lëtzebuerg.
De Jean Chalop, war vu 1423 u Schäffe vun der Stad Lëtzebuerg. Wéi d'Stad den 22. November 1443 vun de Burgunder ageholl gouf, huet hie sech hinne, mat engem Poul arméiert, um Neimaart (oder Almaart) entgéintstellt. Hie gouf dobäi doutgeschloen.
Déi eenzeg Beschreiwung vun der daperer Dot an dem Doud, "un espieu à la main" vum "prévôt de la ville" ass déi vum Olivier de la Marche. Dobäi nennt de burgundeschen Offizéier keen Numm.
An dem de la Marche senger Beschreiwung ass awer Munneches a Fro ze stellen. D'Stad Lëtzebuerg hat an hirer laanger Geschicht ni eng Plaz vun engem "prévôt".
No him benannt
Als Undenken un de Chalop ass eng Strooss zu Bouneweg no him benannt; se verbënnt d'rue de l'Égalité mat der rue Pierre Krier.
Dem Norbert Weber säi Stéck
Fir d'Dausendjoer-Feier vun der Stad Lëtzebuerg hat den Norbert Weber vun der Gemengeverwaltung en Optrag kritt fir en historescht Stéck ze schreiwen. Hien huet d'Figur Jean Chalop benotzt an den 20. Juni 1963 huet de Lëtzebuerger Theater ënner der Regie vum Eugène Heinen d'Stéck fir d'éischt Kéier op der Bün vum Stater Theater opgefouert.
D'Rollen:
Canton de Saint-Lys
De Canton de Saint-Lys ass eng fréier franséisch administrativ Andeelung am Arrondissement Muret, am Departement Haute-Garonne an der Regioun Occitanie.
Kurt Tucholsky
De Kurt Tucholsky, gebuer den 9. Januar 1890 zu Berlin a gestuerwen den 21. Dezember 1935 zu Hindås a Schweden, war een däitsche Journalist a Schrëftsteller.
Schonn 1911, wärend sengem Droit-Studium huet den Tucholsky mat senger journalistescher Aktivitéit mat kultur- an zäitkriteschen Texter ugefaangen. Hie gouf 1912 mat senger Erzielung: "Rheinsberg - ein Bilderbuch für Verliebte" bekannt.
Als wichtegste Mataarbechter vum Siegfried Jacobsohn wandelt den Tucholsky deem seng Theaterzeitung "Weltbühne" an ee lénksintellektuellt Blat ëm, andeems hien eng Rei vu geeschträichen an ironeschen Texter ënner verschiddene Pseudonymmen (Kaspar Hauser, Peter Panther, Theobald Tiger an Ignaz Wrobel) verëffentlecht.
Seng Zaldotenzäit am Éischte Weltkrich hat hien zu engem resolute Krichsgéigner an humanistesch gepräägte Radikalliberale gemaach.
Aus Enttäuschung doriwwer datt seng Texter nëmme wéineg bewierke konnten an aus finanziellen Ursaachen ass hien 1924 als Korrespondent op Paräis gaangen. Trotzdeem huet hie weider (fir ronn 100 Zeitungen) geschriwwen a géint déi reaktionär Justiz, d'Statusdenken, dat verklemmt Klengbiergertum an de Chauvinismus gekämpft.
1933 gouf den Tucholsky vun den Nationalsozialisten ausgebiergert. Seng schlecht Gesondheet an déi hoffnungslos politesch Entwécklung an Däitschland hunn hien 2 Joer méi spéit an de fräiwëllegen Doud gedriwwen.
Weider Wierker vum Tucholsky waren ënner anerem:
Amerika
D'Bezeechnung Amerika ka si fir:
See also America
Luigi Carnera
De Luigi Carnera, gebuer de 14. Abrëll 1875 zu Triest (haut Italien) a gestuerwen den 30. Juli 1962 zu Florenz, war en italieeneschen Astronom an Entdecker vu 16 Asteroiden (Klengplanéiten).
De Carnera huet 1919 d'Leedung vum Triester Observatoire iwwerholl. Triest war just eréischt nom Éischte Weltkrich vun Italien annektéiert ginn. Spéider, am Joer 1932, gouf hien Direkter vum Capodimonte-Observatoire zu Neapel bis hien 1950 pensionéiert gouf.
Den Observatoire war wärend dem Zweete Weltkrich zäitweis vu britteschen an amerikaneschen Truppe besat, déi do eng Radar-Statioun installéiert haten.
Maria Schell
D'Maria Schell (eigentlech Margarete Schell), gebuer de 15. Januar 1926 zu Wien, a gestuerwen de 26. Abrëll 2005 zu Preitenegg, Kärnten, war eng Schwäizer-éisträichesch Schauspillerin. Si war eng vun deene gréisste Stare vum däitschen Nokrichsfilm.
Hir éischt Haaptroll hat si 1949 am Film Der Engel mit der Posaune. Duerno koume Filmer mam Dieter Borsche a mam O. W. Fischer, mat deem si souzesoen d'Traumpaar vum däitsche Film vun den 1950er Jore war. Die letzte Brücke ënner der Regie vum Helmut Käutner huet hir 1954 d'Gëlle Palm op den Internationale Filmfestspiller vu Cannes an och den internationalen Duerchbroch abruecht.
D'Schell huet an hire leschte Joren un Demenz gelidden a ganz zeréckgezunn a Kärnten an den éisträicheschen Alpe gewunnt. Am Abrëll 2005 ass si un de Suitë vun enger Longenentzündung gestuerwen.
Canton d'Aspet
De Canton d'Aspet ass eng fréier franséisch administrativ Andeelung am Arrondissement Saint-Gaudens, am Departement Haute-Garonne an der Regioun Occitanie.
Gemengen am Kanton
{| }}
Jean Seberg
D'Jean Dorothy Seberg, gebuer den 13. November 1938 zu Marshalltown an Iowa als Jean Carlsen, a gestuerwen den 30. August 1979 zu Paräis, war eng US-amerikanesch Schauspillerin, déi virun allem duerch Filmer wéi Bonjour Tristesse an A bout de souffle bekannt gouf.
Coma Berenices (Stärebild)
D'Coma Berenices (Hoer vun der Berenike) ass e Stärebild an der Ëmgéigend vum Himmelsequator.
Beschreiwung
D'Coma Berenices ass en onopfällegt Stärebild um Fréijoershimmel tëscht de markante Konstellatioune Leo a Bootes. Et erschéngt wéi eng Usammlung vu liichtschwaache Stären. Nëmmen zwéi Stären hunn eng visuell Magnitude déi knapps iwwer 4 mag. leien.
Vill vun de Stäre gehéieren zum Coma-Stärekoup. De Melotte 111 läit 260 Liichtjoer wäit ewech an ass en Oppene Stärekoup.
A Richtung Hoer vun der Berenike läit de galakteschen Nordpol vun eiser Mëllechstrooss. Well an dëser Bléckrichtung sou gutt wéi keng Gas- a Stëbswolleke vun der Mëllechstrooss d'Siicht behënneren, kënne vill wäit Galaxië gesi ginn. De sougenannte Coma-Galaxiëkoup ass e risege Galaxiëkoup op enger Distanz vu 450 Millioune Liichtjoer. Seng ronn 1.000 Galaxien erreechen um Stärenhimmel eng Gréisst vun iwwer 6 Grad.
Am südlechen Deel sinn e puer hell Eenzelgalaxien op enger Distanz vun 20 bis 40 Millioune Liichtjoer, souwéi Membere vum grousse Virgo-Galaxiëkoup dee 65 Millioune Liichtjoer vun eis ewech ass.
Geschicht
An der anticker griichescher Mythologie war d'Coma Berenices keen eegent Stärebild. Déi Stäre goufe fréier dem Stärebild Léiw zougerechent. Am Joer 245 v. Chr. soll den Astronom Konon vu Samos d'Stärebild no der deemoleger Pharaonin Berenike II. genannt hunn.
D'Hoer vun der Berenike gëtt et a villen astronomesche Kommentare vun der Antiquitéit. An der Neizäit gouf et fir d'éischt am Joer 1536 vum Peter Apian op enger Stärekaart notéiert, an 1541 zeechent de Gerhard Mercator et op sengem bekannten Himmelsglobus of.
Meteorstroum
Am Stärebild läit de Radiant vun engem schwaache Meteorstroum, déi sougenannt Coma-Bereniciden. D'Meteore kënne vu Mëtt Dezember bis Mëtt Januar observéiert ginn.
Stären
Den hellste Stär ass de β Comae Berenices. Et handelt sech ëm e Stär, deen nëmme 27 Liichtjoer vun eis ewech ass. Hien huet eng Gréisst an och eng Liichtkraaft wéi eis Sonn.
De γ Comae Berenices läit 250 Liichtjoer ewech am Coma-Stärekoup.
Duebelstären
Den zweethellste Stär α Comae Berenices, och den Diadem genannt, ass en Duebelstär op enger Distanz vu 60 Liichtjoer. Déi zwéi Stäre si gläichhell.
Am System 24 Coma Berenices sinn zwéi Stären, woubäi den Haaptstär e Roude Ris ass, an den aneren e blo-wäisse Begleeder ass.
Verännerlech Stären
Am „Hoer vun der Berenike“ gëtt et méi wéi 200 verännerlech Stären.
Den R Coma Berenices ass e verännerleche vum Typ Mira. Hie verännert seng Hellegkeet ganz staark iwwer en Zäitraum vun 363 Deeg.
Den FK gëtt säin Numm hir fir eng Grupp vu Verännerlechen, d'FK-Coma-Stären. Et handelt sech ëm Stären, deenen hir Hellegkeetsschwankunge vun ausgedeenten donkele Flecken op der Uewerfläch verursaacht ginn.
Messier- an NGC-Objeten
Am Comas Berenices leien e puer Galaxien a Kugelstärekéip. Aacht dovun huet de franséischen Astronom a Koméitejeeër Charles Messier a säi Katalog mat niwwelegen Objeten opgeholl.
Objeten an der Mëllechstrooss
Den M 53 ass e Kugelstärekoup op enger Distanz vu 60.000 Liichtjoer. Hie gouf onofhängeg 1775 vum Johann Elert Bode an 1777 vum Charles Messier entdeckt.
De Kugelstärekoup NGC 4147 ass 85.000 Liichtjoer vun eis ewech.
No Galaxien
Den M 64 ass eng Spiralgalaxis op enger Distanz vun 22 Millioune Liichtjoer. Well den Ubléck un en A erënnert, gëtt si am Engleschen och „Black-Eye-Galaxy“ genannt. Aktuell Studie weisen, datt d'interstellar Matière an den Aussenberäicher géint d'Dréirichtung vum Banneberäich rotéiert. Dat weist dorophin, datt d'Galaxis viru maximal enger Milliard Jore mat op d'mannst enger anerer Galaxis kollidéiert war.
Den NGC 4494 ass eng elliptesch Galaxis op enger Distanz vu 40 Millioune Liichtjoer.
Den NGC 4565 ass eng sougenannt Edge-On-Galaxis, dat heescht, mer gesi se vun der Säit. Si huet en Duerchmiesser vun 13 Bouminutten. Wéinst hirer längelzeger Form gëtt si och als als „Needle-Galaxy“ (Nole-Galaxis) bezeechent.
Galaxien am Virgo-Galaxiëkoup
De Messier 85 ass eng lënsefërmeg Galaxis an ee vun den nërdlechste Membere vum Virgo-Galaxiëkoup.
De Messier 88 ass eng Spiralgalaxis, déi zu der Markarjan-Kette gehéiert.
De Messier 98 ass eng relativ hell a grouss Spiralgalaxis.
Och de Messier 100 ass eng Spiralgalaxis. Mat 7 Bouminutten ass si déi gréisst vun alle Galaxien am Virgo-Koup. Hiren Duerchmiesser ass ronn 120.000 Liichtjoer.
Galaxien am Coma-Galaxiëkoup
Am nordëstlechen Deel vum Stärebild ass de Coma-Galaxiëkoup. Wéinst der riseger Distanz, déi dës Galaxien hunn (450 Millioune Liichtjoer) erreeche si nëmmen Hellegkeete vu 14 mag.
Komponist
E Komponist, vum laténgesche componere „zesummestellen“, ass e Kënschtler, dee musikalesch Wierker, Kompositioune, schaaft.
D'Resultat vum Kompositiounsvirgank besteet duerno an notéierter Form, mat der Hand oder direkt als Noutesaz um Computer. D'Kompositioun kann och op Demotape oder als aner Tounopnam festgehale ginn.
Wäibau an Éisträich
De Wäibau an Éisträich konzentréiert sech haaptsächlech op den Oste vun Éisträich. D'Land ass do flaach an hiwweleg, d'Klima ass méi dréche wéi an den alpine Gebidder.
Opdeelung
Bis 2009 gouf et an et Éisträich je no Auteur an Zäitraum 3 (Weinland, Steirerland, Bergland) oder 4 (Nidderéisträich, Wien, Steiermark, Burgenland) Wäiregiounen déi sech dann och deemtspriechend an tëscht 16 an 19 Wäibaugebidder opgedeelt hunn.
Dat neit Wäigesetz vun 2009 hält 5 Wäiregioune fest, mat am Ganzen 22 Wäibaugebidder an deenen et 13 kontrolléiert Appelatiounen Districtus Austriae Controllatus (DAC) gëtt, déi fir besonnesch gebiddstypesch Qualitéitswäiner däerfe gebraucht ginn.
Regioun Nidderéisträich
Nidderéisträich ass mat 28.145 ha déi gréisst Wäiregioun an Éisträich. Si ëmfaast d'Wäibaugebidder Carnuntum, Kamptal, Kremstal, Thermenregion, Traisental, Wachau, Wagram a Weinviertel.
Carnuntum
D'Rieffläch huet 906 ha an d'Riefzorte sinn de Grénge Veltliner, den Zweigelt, de Blaufränkischen an de Cabernet. D'Klima ass pannonesch mat killem Wand vun der Donau an Aflëss vum Neusiedlerséi. De Buedem besteet aus Sand, Leem, Schotter a Löss.
Wachau
D'Wachau gehéiert wéinst senger Kulturlandschaft zum Weltkulturierwen. D'Rieffläch huet 1.390 ha an d'Riefzorte sinn de Grénge Veltliner,de Riesling, den Neuburger an de Chardonnay. D'Klima huet kontinental Aflëss. Wat et méi no Weste geet wat de Wäi méi saierzeg schmaacht. D'Biedem bestinn haaptsächlech aus Urgesteen, wéi Gnei, Granit a Schifer. An der Héicht mëscht sech och nach Löss dobäi. A flache Lage sinn et sandeg Biedem mat Löss.
Donauland
D'Rieffläch huet 2.730 ha an d'Riefzorte sinn hei de Grénge Veltliner, de Wäissburgunder, den Zweigelt and de Roude Veltiner. Hei herrscht et staarke pannoneschen Afloss. De Buedem besteet zu 95 % aus Löss.
Kremstal
Krems ass eng vun den eelsten Wäistied an Éisträich. D'Rieffläch huet 2.170 ha an d'Riefzorte sinn de Grénge Veltliner,de Riesling an de Roude Veltliner. Den Afloss vum Bësch setzt sech hei duerch a d'Klima gëtt ëmmer méi rau wat ee méi wäit vu Krems ewech ass. An den Häng ass Urgesteenbuedem, soss Löss. Südlech bei der Donau mëscht sech ënner de Löss och nach Kisel a Schotter.
Thermeregioun
D'Rieffläch huet 2.330 ha an d'Riefzorte sinn de Wäissburgunder, den Neuburger, den Zierfandler an de Routgipfler. En Drëttel vun der Fläch huet rout Riefzorten: de Pinot Noir, de St. Laurent an de Merlot. D'Klima ass pannonesch an de Buedem ass stengeg, karg, deelweis och leemeg a schwéier.
Wäivéirel
D'Rieffläch huet ongeféier 16.400 ha an d'Riefzorte sinn de Grénge Veltliner, de Welschriesling, de Wäissburgunder, den Zweigelt, de Chardonnay an de Bloe Portugis. D'Klima ass mëll a pannonesch an de Buedem besteet aus Granit, Leem, Löss a Muschelkallek.
Wolfgang Geiselhart
De Wolfgang Geiselhart, gebuer de 26. Juni 1962 zu Dentingen a Baden-Würtemberg ass en däitschen Auteur.
Nodeem de Wolfgang Geiselhart eng Ausbildung fir Maschinneschlässer hanneru sech hat, huet hien op der Universitéit Karlsruhe (TH) fir Wirtschaftsingenieur studéiert fir zu St. Gallen säin Dokter a quantitativer Betriebswirtschaftslehre ze maachen.
Hie lieft haut zu Lëtzebuerg mat senger Fra Sylke an hie schafft op enger Bank.
De Wolfgang Geiselhart war Member vum Lëtzebuerger Schrëftstellerverband.
Säi literarescht Wierk
Säin éischte Roman Die Unternehmungen des Karl Odermatt koum 2005 am Karin-Fischer-Verlag zu Oochen eraus. Um Cover ass d'Bild Mystic Group vum Steffi Grübler vu Chrëschtnech.
Apollo
D'Wuert Apollo bezeechent:
Galileo Science Mobil
De Galileo Science Mobil ass deen zweete Bus vum Naturmusée mat der Ënnerstëtzung vum Fonds national de la recherche a besteet aus engem 42 m² groussem, ausklappbarem Austellungsraum fir Naturgeschicht. Vu Februar 2002 u rullt hien iwwer d'Stroossen duerch d'Land a bleift bei Schoulen, Lycéeën oder op Gemengeplaze stoen.
An éischter Linn sollen an dësem Bus de Schoulklassen an dem "grand public" einfach a verständlech Experimenter zu aktuelle wëssenschaftlechen an techneschen Theeme virgestallt ginn, déi all zwee bis dräi Joer changéieren. Um Science Festival 2005 war de Bus mat dem Atelier Vun der Natur kopéiert! op der Plaz. Um Science Circus 2007 ass de Bus mat dem Atelier Solarclown present.
Technesch Detailer vum Galileo
Den 39 Tonne schwéiere Bus mat enger kuerzer Zuchmaschinn vu Mercedes-Benz an enger 13 m laanger, doubelachseger Semi-remorque huet eng Längt vu 16,3 m, eng Breet vun 2,55 m an eng Héicht vun 3,85 m. Iwwer eng hydraulesch Virrichtung léisst e sech bis op 4,8 m Breet ausfueren. Um Châssis vun der Semi-remorque si vir an hanne jee zwou hydraulesch Ofstäipen, fir de Bus beim Stationéieren ze stabiliséieren an an den Niveau ze sëtzen.
Dat technesch modernt Gefier ass mat enger Photovoltaikanlag mat fënnef Solarpanneaue vum Typ BP585F an enger Leeschtung vu 425 Wp ausgerëscht. Dës Panneaue leie geschützt am Daach an enger Bidden a loosse sech op 45° Neigung no riets iwwer een elektresche Motor opstellen. D'Solarzelle speisen eng Batterie, déi am viischten Deel vun der Semi-remorque ass an déngt an éischter Linn fir verschidde kleng Apparater am Bus mat Stroum ze versuergen.
Zousätzlech huet de Bus nach een 380 V-Uschloss, iwwer deen haaptsächlech d'Beliichtung vum Ausstellungsraum gespeist gëtt. E Stroumgenerator vir am Aggregateraum, wou och nach Klimaanlag an Hydraulik ass, garantéiert, datt de Bus ëmmer Stroum huet. Dëse Generator huet zesumme mat der Waarmloftheizung een extraen Tank, mat enger Kraaftstoffréserve fir fënnef Deeg.
Aline de Saint-Hubert
D'Aline de Saint-Hubert, gebuer den 22. August 1874 an der Stad Lëtzebuerg, a gestuerwen den 20. Januar 1947 zu Cabris, a Frankräich, war eng lëtzebuergesch Fërderesch vu Konscht a Literatur. 1894 ass si mam jonken Ingenieur Émile Mayrisch bestuet ginn. Duerno ass si och ënner dem Numm Aline Mayrisch oder Aline Mayrisch-de Saint-Hubert bekannt ginn.
Galileo Science Mobil
Technesch Detailer vum Galileo
Um Daach vun der Semi-remorque kann eng kleng Parabolschossel fir TV-Empfank montéiert ginn, souwéi zwee Teleskop-Fändelmaste mat enger maximaler Héicht vu véier Meter kënne vir riets an hanne riets aus der Karosserie iwwer en elektresche Motor erausgefuer ginn.
Aline de Saint-Hubert
Der Aline de Saint-Hubert hir Famill war vun Dikrech, an hat e Holzgrousshandel an der Stad. Tëscht 1889 an 1890 war si Schülerin am Pensionat "Sartorius" zu Bonn. Mat 20 Joer huet se sech mam Émile Mayrisch betuet. D'Koppel krut 2 Kanner: de Jean, deen als Puppelche gestuerwen ass, an d'Andrée (1901-1977).
Galileo Science Mobil
Technesch Detailer vum Galileo
Den Ausstellungsraum, mat engem groussen Dësch fir 24 Leit an der Mëtt, ass mat verschiddenen agebaute Multimedia-Apparaten, enger elektresch bedriwwener Leinwand an enger Partie vu Stroum- an ISDN-Uschlëss ausgerëscht. Un de Wänn ass Plaz fir grouss Pousteren zum aktuellen Theema opzehänken, souwéi Stauraum a Schief a Vitrinne fir eenzel Modeller an Apparaturen ënner ze bréngen. An där zwou Träppleke méi héich geleeëner Bespriechungskabine tëscht dem Ausstellungsraum an dem Aggregateraum ass ënner anerem e Spullstee mat Boiler an en agebaute Frigo.
Aline de Saint-Hubert
1895 gouf d'Aline Mayrisch Membre protectrice vun der belscher satiresch-kritescher Wochenzäitschrëft Pan, an 1898 Mataarbechterin vun der Avant-garde-Revue L'Art Moderne vu Bréissel. An där Revue verëffentlecht s'en Artikel iwwer dem André Gide säin Immoraliste. 1902 gëtt se Mataarbechterin vum Jahrbuch für bildende Kunst.
Galileo Science Mobil
Technesch Detailer vum Galileo
Entworf gouf de Camion vun der däitscher Firma Flad & Flad.
Aline de Saint-Hubert
Mä och op sozialem Plang huet d'Aline Mayrisch-de Saint-Hubert sech engagéiert: 1906 huet se mat d'Association pour les Intérêts de la Femme gegrënnt, déi deenen Äermste gehollef huet an de Meedercher eng Schoulbildung erméiglecht huet.
Galileo Science Mobil
2002-2004
Dat éischt Theema vum Galileo-Bus an de Joren 2002 bis 2004 stoung am Virdergrond vun den alternativen an erneierbaren Energien.
Aline de Saint-Hubert
Si huet och matgewierkt, datt de Meedercherslycée an der Stad, den haitege Lycée Robert-Schuman, gegrënnt gouf.
Galileo Science Mobil
2002-2004
Och d'Theema ëm d'Energiespueren ass kuerz ugeschwat ginn an déi konventionell Energiequelle wéi d'fossil Energieträger oder d'Notzung vu Primärenergie a Kuelen- an Atomkraaftwierker goufen net vergiess.
Aline de Saint-Hubert
1928 stierft hire Mann stënterlech bei engem Autosaccident zu Châlons-sur-Marne. Am selwechte Joer gëtt d'Aline de Saint-Hubert Vizepresidentin vum Roude Kräiz, an 1933 Presidentin. Si huet och aner gemengnëtzeg Organisatioune mat an d'Liewe geruff, wéi d ' Ligue contre la Tuberculose, d'Ligue Anticancéreuse, oder déi éischt Crèche zu Esch-Uelzecht. Och de Bau vun der Maternité an der Stad Lëtzebuerg ass op hiert Wierken hin zeréckzeféieren.
Galileo Science Mobil
2005-2007
Vum Mäerz 2005 bis Summer 2007 goufen zum Theema Trickkëscht Natur - Natierlech clever eng Rei vun aussergewéinleche Phenomeener presentéiert, wéi de Mënsch sech vun der Natur inspiréiere kann, fir Problemer a Fuerschung an Technik ze léisen.
Aline de Saint-Hubert
1937 huet se 9 Priedegten an 3 Legende vum Meeschter Eckhart iwwersat.
Galileo Science Mobil
2005-2007
D'Theema war a fënnef Ënnertheemen agedeelt, woubäi jee verschidde Froe behandelt goufen:
Aline de Saint-Hubert
1939 ass d'Aline de Saint-Hubert op Cabris, a Südfrankräich, geplënnert, wou se 7 Joer méi spéit gestuerwen ass. Hiert Schlass zu Kolpech huet se dem Roude Kräiz, zesumme mat engem Pak Aktien, testamentaresch vermaach. Do ass se am Park, nieft hirem Mann, begruewen.
Harf
Eng Harf ass e Museksinstrument, dat zu de Chordophone gehéiert.
Vun deene verschiddenen Harfenzorten ass d'Concertsharf déi gréisst. Mat enger Héicht vun 1,80 m an engem Gewiicht vun ongeféiert 50 Kilo ass dat Instrument ee vun de gréissten an engem Orchester.
Galileo Science Mobil
2008-2010
Zanter dem Schouljoer 2007/2008 ass de Galileo Science Mobil mam Theema Eis 5 Sënner ënnerwee. Mat Hëllef vun der Physik, der Chimie an der Biologie soll probéiert ginn ze verstoen, wéi eis fënnef Sënner d'Informatiounen zum Beispill aus der Luucht, aus dem Toun oder aus dem Geroch entzifferen.
Nikloskierch zu Roudemer
D'Nikloskierch zu Roudemer ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Jonglënster gehéiert.
De Patréiner ass den hellegen Niklos, deem säi Fest de 6. Dezember gefeiert gëtt.
Si steet am Norde vun der Uertschaft an der Eschweiler Strooss, dem CR129. Virun der Kierch ass de Kierfecht ugeluecht.
Den 13. November 2009 gouf se mat hirem Mobiliar als nationaalt Monument klasséiert.
Gebai
Vum Bau hier gläicht se der Kierch zu Jonglënster, där vu Käerch an där vu Munneref.
Canton de Passais
De Canton de Passais ass eng fréier franséisch administrativ Andeelung am Arrondissement Alençon, am Departement Orne an der Regioun Normandie.
Arrondissement Alençon
Den Arrondissement Alençon ass eng franséisch administrativ Andeelung am Departement Orne an der Normandie.
Den Haaptuert ass Alençon.
Den Arrondissement setzt sech aus 11 Kantonen zesummen:
Canton de Sées
De Canton de Sées ass eng franséisch administrativ Andeelung am Arrondissement Alençon, am Departement Orne an der Regioun Normandie.
Canton de La Barthe-de-Neste
De Canton de La Barthe-de-Neste ass eng fréier franséisch administrativ Andeelung am Arrondissement Bagnères-de-Bigorre, am Departement Hautes-Pyrénées an der Regioun Occitanie.
Victor Hugo
De Victor Marie Hugo, gebuer de 26. Februar 1802 zu Besançon, a gestuerwen den 22. Mee 1885 zu Paräis, war e franséischen Auteur, dee sech säi ganzt Liewe laang fir e friddlecht a vereenegt Europa, géint d'Sklaverei a fir d'Mënscherechter engagéiert huet.
E war doriwwer eraus staark un der Konscht intresséiert, virun allem un der Molerei an un der Fotografie, déi wichteg Niewebeschäftegunge fir hie waren.
David Fabricius
Den David Fabricius gebuer den 9. Mäerz 1564 zu Esens (Ostfriesland), a gestuerwen de 7. Mee 1617 zu Osteel, war en Theolog a bedeitenden Amateurastronom a Kartograph. Hien huet d'Verännerlechkeet vum Stär Mira entdeckt a war de Papp vum Johann Fabricius, den am Joer 1611 als Éischten eng wëssenschaftlech Ofhandlung iwwer d'Sonneflecke verëffentlecht huet.
Victor Hugo
Säi Liewen
Scho mat 17 Joer huet en 1818 eng literaresch Zäitschrëft gegrënnt, de Conservateur littéraire, vun där 30 Nummere bis 1821 erauskoumen. Säin éischte Roman, Bug Jargal, koum am Joer 1820 eraus.
David Fabricius
Säi Liewen
Den David Fabricius gouf als Bouf vun engem Schmadd zu Esens gebuer. No kuerzem Studium huet hie mat 20 Joer en Déngscht als evangeelesche Paschtouer zu Resterhafe bei Dornum ugeholl.
Victor Hugo
Säi Liewen
1841 gouf hien an d'Académie française gewielt. Nom Coup d'État vum Louis-Napoléon Bonaparte den 2. Dezember 1851 goung de Victor Hugo an den Exil, eréischt 19 Joer méi spéit koum hien 1870 op Paräis zeréck.
David Fabricius
Säi Liewen
Vun dëser Zäit un, beschäftegt hie sech intensiv mat der Astronomie. De Fabricius beobacht d'Sonn, de Mound, d'Stären, d'Planéiten, d'Koméiten an d'Nordliichter a fänkt e Bréifwiessel mat grousse Geléierte vu senger Zäit un, dorënner den Tycho Brahe, de Simon Marius an de Johannes Kepler. Mam Kepler huet hien tëscht 1601 a 1609 véierzeg Bréiwer getosch, an deenen et haaptsächlech ëm de Planéit Mars goung. De Fabricius huet och vill Reesen ënnerholl.
Den 3. August 1596 mierkt de Fabricius als Éischten d'Verännerlechkeet vum Stär Mira (Omikron Ceti) am Stärebild Cetus (Walfësch). Dëse Stär verännert iwwer en Zäitraum vun 331 Deeg seng siichtbar Magnitude.
Victor Hugo
Säi Liewen
Am Exil huet hie virun allem op Jersey an op Guernsey gewunnt, zu Bréissel publizéiert a war stänneg queesch duerch Europa ënnerwee. Dobäi huet hie fënnefmol Lëtzebuerg besicht.
David Fabricius
Säi Liewen
Nieft der Astronomie setzt sech de Fabricius och mat der Meteorologie auserneen, woubäi hien déi Observatioune vu Stären, déi en ëmmer erëm widderhëlt an e „Calendarium“ andréit, dat bis haut erhalen ass. Hien huet och e méiglechen Afloss vun de Stären op d'Beweegung vun den Äerdloftbeweegungen ënnersicht.
Victor Hugo
Wichtegst Etappen zu Lëtzebuerg
Wärend senge Reesen duerch Lëtzebuerg huet de Victor Hugo am Ganzen eng 50 Gedichter geschriwwen an eng 60 Zeechnungen an Aquarelle gemoolt.
1935 gouf de 50. Anniversaire vum Hugo sengem Doud gefeiert. Zu Veianen gouf e Musée an eng Buste, (Copie vum Auguste Rodin sengem Wierk) ageweit. ,
Am Stater Park steet eng Buste vum Hugo. Et ass eng Copie vum David d'Angers sengem Wierk.
Lëtzebuergesch professionell Vëlossportler
Dës Lëscht vu Lëtzebuergesche professionelle Vëlossportler ass en Deel vun de Referenztabellen.
Canton de Mauléon-Barousse
De Canton de Mauléon-Barousse ass eng fréier franséisch administrativ Andeelung am Arrondissement Bagnères-de-Bigorre, am Departement Hautes-Pyrénées an der Regioun Occitanie.
Lëtzebuergesch professionell Vëlossportler
= Lëscht no de Joren =
Käerjeng
Käerjeng ass en Deel vum Numm vun zwou Uertschaften an der Gemeng Käerjeng am Kanton Capellen:
Galaxiëkoup
Galaxië sinn net gläichméisseg am Raum verdeelt. Si trieden a Kéip an a Strukturen op. Zanter Ufank vun der Expansioun vum Universum si si ënner dem Afloss vun der Gravitatioun entstanen a vun där zesummegehale ginn. Galaxiëgruppen a Galaxiëkéip bilden nach méi grouss Objeten, d'Galaxiësuperkéip. Galaxië bei deenen een net direkt gesäit datt se en Deel vun enger Grupp oder engem Koup sinn, heesche Feldgalaxien. No haiteger Virstellung sinn all déi Strukturen Deeler vun enger groussraimeger, schaumaarteger Verdeelung vu Kéip a Filamenter, déi sech ëm Huelraim (engl. Voids) mat enger méi klenger Galaxiendicht gruppéieren. D'Entwécklung vun där groussraimeger Struktur aus klengen zoufällegen Dichtschwankungen nom Urknall, an ënner dem Afloss vun der Gravitatioun ass e wichtegt Theema an der Kosmologie.
Galaxiëkéip
Galaxiëkéip hunn eng Gréisst vu bis zu e puer dausend Eenzelgalaxien, déi sech all mat ënnerschiddleche Vitessen am normale Schwéierfeld vum Koup beweegen. No dem Stand vun der Fuerschung si si déi gréisst Ënnerstrukturen, déi gravitativ gebonne sinn. D'Mass läit bei ongeféier 1014 bis 1015 Sonnemassen an engem Gebitt typescherweis 10 bis 20 MLj, mat Vitessen, déi ëm 500–1000 km/s streeën (sougenannt Pekuliarvitessen). Den Haaptdeel vun der Mass vu Galaxiëkéip gëtt vun Donkeler Matière ausgemaach (zirka 80 %). Galaxiëkéip si vun engem dënnen, 10 bis 100 Millioune K waarme Gas duerchdrongen, deen duerch seng Röntgestrahlung ze gesinn ass. Dëse Gas mécht zirka 15 % vun der Mass vun engem Galaxiëkoup aus. De Rescht vun der Mass (5 %) ass an de Stäre vun de Galaxien. An der Mëtt vu Galaxiëkéip ass dacks eng riseg Elliptesch Galaxis, wéi de Messier 87 am Zentrum vum Virgo-Galaxiëkoup am Stärebild Virgo. Ee weidere Koup ass de Coma-Galaxiëkoup am Stärebild Coma Berenices.
An den dichten Zentralregioune vu Galaxiëkéip fënnt ee meeschtens Elliptesch Galaxien, wärend Galaxien um Rand vu Kéip, Galaxien a Gruppen a Feldgalaxië meeschtens Spiralgalaxië sinn.
Klassifizéierung vu Galaxiëkéip
Änlech wéi sech Galaxien nom Schema vun der Hubble-Sequenz klassifizéiere loossen, kënnen och Galaxiëkéip no hirem morphologeschen Typ klassifizéiert ginn. D'Klassifizéierung ass allerdéngs manner eendeiteg an déi physikalesch Erklärung vun der Morphologie meeschtens schwiereg. Dofir huet sech bis elo kee Klassifizéierungsschema duerchgesat, allerdéngs erfreet sech dat Schema vum Rood an Sastry (RS-Schema) enger gewësser Beléiftheet, warscheinlech wéinst senger Änlechkeet mam Hubble-Schema. No dem RS-Schema ënnerscheet een unhand vun der Verdeelung vun den 10 hellsten Objete follgend Kouptyppen:
Naturschutzgebitt Lénger Wisen
D'Naturschutzgebitt Lénger Wisen läit an der Gemeng Käerjeng.
Süd-ëstlech vun der Uertschaft Lénger läit e Fiichtgebitt, wouvun 12,8 ha mat enger 19 ha grousser Pufferzon zanter dem 1. Juli 1997 ënner Naturschutz stinn.
Canton d'Argentan-Est
De Canton d'Argentan-Est ass eng fréier franséisch administrativ Andeelung am Arrondissement Argentan, am Departement Orne an der Regioun Normandie.
Potsdam
Potsdam ass eng kreesfräi Stad am däitsche Land Brandenburg.
Arrondissement Argentan
Den Arrondissement Argentan ass eng franséisch administrativ Andeelung am Departement Orne an der Normandie.
Leo (Stärebild)
Beschreiwung
De Leo ass e markant Stärebild, dat um Fréijoershimmel liicht z'erkennen ass. Déi hell Stären Denebola, Regulus, Algieba (γ) an den δ Leonis maachen de Kierper vum „Léiw“. D'Stären ζ μ an ε Leonis stellen de Kapp duer. Dës gebéite Linn vu Stäre gëtt heiansdo och als „Séchel“ bezeechent.
Arrondissement Argentan
Den Haaptuert ass Argentan.
Leo (Stärebild)
Beschreiwung
Am Stärebild Léiw sinn e puer interessant Duebelstären déi liicht z'observéiere sinn. Ënner dem „Kierper“ fënnt een déi bekannt Galaxien M 65 an M 66.
Duerch de Léiw zitt sech d'Ekliptik, dofir wanderen d'Sonn, den Äerdmound an d'Planéiten duerch dëst Stärebild. De Leo gehéiert sou zu den Déierekreeszeechen. Opgrond vun der Prezessiounsbeweegung vun der Äerdachs huet sech allerdéngs den Zäitpunkt vum Sonnenduerchgang géintiwwer vun der Antiquitéit verréckelt. D'Sonn hält sech vum 10. August bis de 15. September am Stärebild Leo op.
Arrondissement Argentan
Den Arrondissement setzt sech aus 17 Kantonen zesummen:
Leo (Stärebild)
Geschicht
D'Identifikatioun vun der Stäregrupp mat engem Léiw kéint op dat aalt Egypten zeréckgoen. Wärend der Zäit vun der grousser Summerhëtzt, hunn d'Léiwen d'Wüst verlooss a si bei d'Sandbänke vum Nil gezunn. Zu dësem Zäitpunkt stoung d'Sonn am haitege Stärebild Léiw. Allerdéngs huet dat egyptescht Stärebild nëmmen de „Kierper“ abezunn. D'Stärekette vum Kapp (respektiv der Séchel) huet fir si e Messer duergestallt.
Aner al Kulturen, wéi d'Perser, d'Syrer, d'Judden, d'Babylonier an d'Griichen hunn och am Stärebild e Léiw gesinn.
Canton de Saint-Laurent-de-Neste
De Canton de Saint-Laurent-de-Neste ass eng fréier franséisch administrativ Andeelung am Arrondissement Bagnères-de-Bigorre, am Departement Hautes-Pyrénées an der Regioun Occitanie.
Leo (Stärebild)
Geschicht
De Leo gehéiert zu den 48 klassesche Stärebiller, déi schonn vum Ptolemäus beschriwwe goufen.
Eng Grupp liichtschwaach Stären, déi fréier d'Quast um Schwanz vum Léiw duergestallt hunn, sinn am 2. Joerhonnert n. Chr. en eegent Stärebild ginn, d'Coma Berenices (d'Hoer vun der Berenike).
Stären
De β Leonis steet op enger Distanz vu 36 Liichtjoer an ass e Stär dee wäiss liicht mat der Spektralklass A3. En huet déi 2,3fach Mass an déi 12fach Liichtkraaft vun eiser Sonn. Den Numm Denebola ass vun alarabeschem Urspronk a bedeit „Schwanz vum Léiw“. De Stär ε Leonis ass 251 Liichtjoer vun eis ewech. D'Nimm Ras Elased Australis oder Algenubi leede sech vun „de südleche Kapp vum Léiw“ of.
Den Numm Rasalas oder Ashemali steet fir de Stär μ Leonis, deen 133 Liichtjoer vun eis ewech ass, a bedeit souvill wéi „nërdleche Kapp vum Léiw“.
De Stär Wolf 359 läit op enger Distanz vu 7,8 Liichtjoer an ass deen drëttnächste Stär vun eiser Sonn. Dee nëmmen 13,53m helle Stär gouf am Joer 1918 vum Astronom Max Wolf op fotografesche Placken entdeckt. Den déifrouden Zwergstär huet nëmmen 10 % vun der Mass vun eiser Sonn. De Wolf 359 weist heiansdo Hellegkeetsausbréch, déi net am viraus ze gesi waren. Sou Stäre ginn als Flarestäre bezeechent.
Duebelstären
Den α Leonis ass en opfälleg helle Stär. De laténgeschen Numm Regulus bedeit „Prënz“. Et handelt sech ëm e Méifachstäresystem, a besteet aus dräi Komponenten, op enger Distanz vun 78 Liichtjoer. De liichtkräftegen Haaptstär ass e relativ jonke Stär, deem säin Alter op e puer honnert Millioune Joer geschat gëtt. De Stär rotéiert an nëmme 15,9 Stonnen ëm seng eegen Achs an ass duerch déi staark Zentrifugalkraaft un de Pole staark ofgeplatt. Hien huet deen 3,5facen Duerchmiesser vun eiser Sonn.
An engem Ofstand vu 4.200 Astronomesch Eenheeten ëmkreest eng Koppel liichtschwaach Stären den Haaptstär a ronn 130.000 Joer. Vun der Äerd aus gesinn huet d'Koppel en Ofstand vun 3 Bouminutten zum Haaptstär. – De Regulus läit bal direkt op der Ekliptik, a gëtt doduerch reegelméisseg vm Mound bedeckt.
Den γ Leonis ass en Duebelstär op enger Distanz vun 90 Liichtjoer. Den arabeschen Numm Algieba bedeit „Stier vum Léiw“.
Computermaus
Eng Computermaus ass en Hëllefsinstrument fir e PC ze steieren.
Leo (Stärebild)
Duebelstären
D'System β Leonis ass 42 Liichtjoer vun eis ewech. Den Haaptstär ass ronn 20mal méi hell wéi eis Sonn. Am wäiten Ofstand vun 19 Bouminutte kreest säi Begleetstär mat der 6. Gréissteklass. Den arabeschen Numm Denebola staamt vum „Schwanz vum Léiw“ of.
Computermaus
Déi éischt Computermaus huet den Douglas C. Engelbart den 9. Dezember 1968 op der Hierschtversammlung vun der American Federation of Information Processing Societies, der AFIPS, zu San Francisco virgestallt. Et war eng hëlze Këschtche mat engem roude Knäppchen, zwee metalle Rieder, eent fir vertikal an dat anert fir horizontal Beweegungen, an engem Kabel mat engem flaache Stecker.
Leo (Stärebild)
Verännerlech Stären
Den R Leonis ass ee verännerleche Stär vum Typ Mira, deem seng Hellegkeet sech iwwer en Zäitraum vun 311 Deeg staark ännert. Am Maximum kann en nach mat bloussem A gesi ginn. Wärend dem Hellegkeetsminimum brauch ee fir eng Observatioun en Teleskop.
Messier- an NGC-Objeten
D'Galaxiëpuer M 65 an M 66 dat op enger Distanz vu 40 Millioune Liichtjoer vun eis ewech ass ka scho mat engem klengen Teleskop gesi ginn.
Gentechnesch verännerten Organismus
E gentechnesch verännerten Organismus, och nach OGM (fr.: organisme génétiquement modifié) oder GMO (en.: genetically modified organism), ass en Organismus, deem seng Ierfanlage mat gentechnesche Methode geziilt verännert goufen, fir op déi Manéier Déieren oder Planze bestëmmt Eegenschaften ze vermëttelen, déi mat traditioneller Ziichtung net z'erreeche sinn.
Wärend an Europa de Verkaf vu OGMe prezis EU-Kennzeechnungsriichtlinnen an den Ubau vu genverännerte Planze streng Oploe respektéiere muss, an dowéinst staark limitéiert ass, klëmmt den Ubau vu genverännertem Mais, Räis, Sojabounen, Kotteng an den USA an a villen Entwécklungslänner stänneg, an huet 2006 iwwer 104 Mio ha Ubaufläch erreecht.
Metal
Metal (Kuerzform vun Heavy Metal) ass eng ofwiesselungsräich an zum Deel och relativ komplex Museksrichtung, déi hir Wuerzelen am Hard Rock aus de spéiden 60er an den 70er Joren huet. Déi vill Substiler – z. B. Gothic Metal, Death Metal, Power Metal, Viking Metal, Progressive Metal asw. – ënnerscheede sech zum Deel ganz gewalteg. Sou geet déi musikalesch Palette vun einfachen, meeschtens rhythmesch séiere Lidderstrukture bis bei komplizéiert multiinstrumental Kompositiounen, déi et soss just an der klassescher Musek gëtt.
Obwuel Metal säin Héichpunkt an den 80er Jore kannt huet, gëtt et och haut nach eng wichteg Metal Subkultur, där Leit aus deene verschiddenste Generatiounen ugehéieren. Zu enger Subkultur gehéiert gewéinlech och e bestëmmte Kleedungsstil, verschidde Weltopfaassungen a Behuelensformen. Och an der Metal-Subkultur ass dat net anescht. Mä duerch d'Entwécklung vun deene ville verschiddene Substilrichtunge gëtt et keen eenheetleche Kleedungs – a Mentalitéitsstil méi. Dee wäitverbreete Klischee vum Metaller mat de laangen Hoer, der Liedersbox an de schwaarzen T-Shirte mam Band-Logo ass haut deemno net méi sou aktuell.
60er bis 80er Joren
Den Ursprong vum Metal läit am Hard Rock. Nieft Deep Purple, Blue Cheer an dem fréien Alice Cooper gëllt besonnesch d'Hard-Rock-Grupp Led Zeppelin als ee vun de Pappe vum Metal. Als eigentleche Grënner vum Metal gëllt allerdéngs d'Grupp Black Sabbath. Zanter 1969 hunn si aus Aflëss vum Jazz a Bluesrock eng Aart vu Musek entwéckelt, déi fir de spéidere Metal charakteristesch ginn ass. Hiren Image, deen op Okkultismus baséiert, huet de Musekstil immens beaflosst. Wärend d'Hippien un d'„Muecht vun der Léift“ gegleeft hunn, huet sech d'Metal-Subkultur, als Trotzreaktioun op den Néiergang vun der Hippiekultur an hiren Idealer, an hiren Texter op déi däischter Säite vum mënschleche Liewe fokusséiert.
Virun allem jonk brittesch Gruppe wéi Iron Maiden, Saxon oder Samson hunn eng Generatioun vu Musekgruppe geprägt, déi sech vun de Punkgruppen, déi dës Zäit dominéiert hunn, ofhiewe wollten. Dozou hunn si e Stil benotzt, deen engersäits d'Schnellegkeet vum Punk beinhalt huet, zum aneren awer och d'Häert, d'Dynamik an d'Filigranitéit vum Hard Rock vu Gruppe wéi Deep Purple an den 1970er Joren opgegraff huet. Vereenzelt Hard-Rock-Gruppe wéi Judas Priest hu sech dem neie Stil ugepasst, a sech zu Metal-Gruppe weiderentwéckelt (wat an der Musekpress als New Wave of British Heavy Metal (NWoBHM) bezeechent ginn ass), an dohier kënnt och d'Verwiesselungspotential vun de Stiler. An dëser Zäit ka vun engem eegestännege Genre mam Numm "Heavy Metal" geschwat ginn.
Kleedung an aner Markenzeechen
An der Metalszeen gëtt et keen eenheetleche Kleedungsstil, mä dacks hu Metaler T-Shirten oder Pullovere vu Bands, sougenannte Bandshirts un. Am Allgemenge kleeden si sech schwaarz. Vill vun hinnen droe laang schwaarz Mäntel an hu laang Hoer. Metalfans vun de "klasseschen" Richtungen droen zudeem dacks e Frack. Dee Frack besteet aus enger bloer Jeansjackett oder am Black Metal aus enger schwaarzer. Op des Jackett gi Patche vu Bands mat hiren Logoen oder Albumcovers gebitzt. Dee Frack ass awer net bei all Metalhead ze fannen, vill verzichten drop.
Ee Grouss vun den Metaler ass eng Fauscht mat ausgestrecktem Zeige- a klengem Fanger. Mat dësem Zeechen drécken si och op Concerten de Museker hire Respekt aus.
Musek an Texter
Texter am Metal, si wéi déi verschidde Stiler extreem ënnerschiddlech. Si gi vu Balladen iwwer Liddertexter aus dem Mëttelalter bis hin zu satanisteschen oder gewaltverherrleschenden Texter. Et gëtt och keng Metalsprooch, och wann Englesch a skandinawesch Sproochen dominéieren.
Concerten a Plackelabelen
Déi wichtegst Méiglechkeete fir zesummenzekommen, stelle fir d'Metalzeen Concerten a Festivaller duer.
Hollännesch Provënzen
Holland ass an zwielef Provënzen (hollännesch: Provincies) agedeelt:
Metal
Concerten a Plackelabelen
Op Metalconcerte kann ee verschidden Danzstiler gesinn:
Déi wichtegst Festivaller fir d'Metalzeen sinn:
Metal zu Lëtzebuerg
D'Metal-Zeen zu Lëtzebuerg ass supposéiert relativ kleng an onopfälleg. Dëse Faktor spillt allerdéngs bei der Qualiteit vun de verschiddene Gruppe keng Roll.
Sou wéi am Rescht vun der Welt och fënnt een zu Lëtzebuerg vill verschidde Stiler, woubäi déi eng awer méi vertruede si wéi anerer. D'Metal-Zeen Lëtzebuerg orientéiert sech wuel éischter un hire franséischen Noperen, dat heescht, mir fannen hei virun allem vill Death Metal an Thrash-Metal-Bands. Black Metal dogéint schéngt zu Lëtzebuerg, anescht wéi bei eisen däitschen Noperen, net sou staark vertrueden ze sinn.
Et gëtt eng ganz Partie lëtzebuergesch Metalgruppen. Z'ernimme sinn: Desdemonia, Dreaming in Red, Black Candle, Clean State, Funerarium, Ex-Inferis, Scarred, Abstract Rapture, Scarlet Anger, asw.
Geometreschen Zäitalter
De Geometreschen Zäitalter ass eng vun de fënnef Periode vun der Geschicht vum antike Griicheland déi vun zirka 900 bis 750 v. Chr. geet. D'Chronologie kënnt duerch d'Etude vun der Keramik, déi sech zu dëser Zäit an Attika, Euböa an Argolis duerch en Dekor vu geometresche Forme charakteriséiert huet. Wann et einfach ass, déi grouss Phasen an der Evolutioun vun der geometrescher Keramik festzestellen, sou ass et op der anerer Säit méi schwéier, dës Phase mat de politeschen oder soziale Verännerunge vun dëser Zäit zesummenzebréngen.
Um Spaweck
Ceramica geometrica
US Feelen
D'Union Sportive Feelen, kuerz US Feelen, ass e lëtzebuergesche Foussballclub vu Feelen. De Veräi gouf 1947 gegrënnt a spillt seng Matcher zu Nidderfeelen um Terrain A Bertzent.
Um Spaweck
Websäit vun der US Feelen
Vitaminn
Vitaminnen (lat. vita = Liewen) si liewensnoutwenneg Substanzen. Well de Kierper si net ka selbststänneg bilden, musse se s'all Dag mat dem Iessen opgeholl ginn.
Beschreiwung a Funktiounen
Vitaminn ass eigentlech e Sammelbegrëff fir verschidden organesch Verbindungen, déi den Organismus fir d'Erhalen an d'Funktionéiere vun alle Liewensfunktioune brauch.
Et gëtt zwou verschidden Zorte vu Vitaminnen, déi, déi sech am Waasser opléisen, an déi, déi sech am Fett opléisen.
Wëlle Knuewelek
Wëlle Knuewelek bezeechent am Lëtzebuergeschen zwou verschidde Planzen:
Bibliographie vum Krich an der Vendée
Dës Bibliographie zum Krich an der Vendée soll en Iwwerbléck bidden iwwer déi Onmass Wierker, déi zu dësem Theema geschriwwe goufen. Well d'Lëscht grouss ass, gouf si separat vum Artikel zum Krich an der Vendée gehalen.
Émile Mayrisch
De Jacob Émile Albert Mayrisch gebuer den 10. Oktober 1862 zu Eech, a gestuerwen de 5. Mäerz 1928 zu Châlons-en-Champagne, dat déi Zäit Châlons-sur-Marne geheescht huet, war e Lëtzebuerger Stolindustriellen a President vum Directoire vun der ARBED.
Säi Liewen
Dem Émile Mayrisch säi Papp, den Édouard Mayrisch war Dokter um Haff; seng Mamm, war d'Mathilde Metz, d'Duechter vum Adolf Metz an d'Niess vum Norbert Metz, engem Industriellen zu Eech an zu Dummeldeng a laang Zäit Minister. Hie wiisst zu Eech op, dat deemools industriellen Zentrum vu Lëtzebuerg war. Hie mécht säi Lycée an der Stad am Kolléisch an um Institut Rachez an der Belsch. Vun 1881 bis 1885 studéiert en op der Rheinisch-Westfälische Technische Hochschule zu Oochen, kritt awer keen Ofschloss, well hie sech net der Diplomprüfung stellt. Deemools war et allerdéngs zu Lëtzebuerg nach méiglech, Ingenieursaarbechten ze leeschten, ouni en Diplom mussen ze hunn.
1885 geet en op d'Diddelenger Schmelz schaffen, déi dräi Joer virdru vu sengem Groussmonni Norbert Metz gegrënnt gi war. E Joer drop geet hien op Rodange, wou hie Produktiounschef vun den Héichiewe gouf. Den 1. Februar 1891 ass en als Ingenieur-Cheemiker hannescht op Diddeleng gaangen, wou e schonn zwéi Méint drop Chef vum Laboratoire gouf. Am Juli 1893 war hie Generalsekretär vun der Direktioun, an den 21. Abrëll 1897 gouf en zum Direkter vun der Diddelenger Schmelz ernannt.
An där Funktioun huet hien d'Schmelz moderniséiert a vergréissert, huet Verträg mat däitsche Liwwerante gemaach an d'Schmelz dem Stahlwerkverband ugeschloss. Och op sozialem Plang huet hien nei Moossstief fir seng Aarbechter geschaf: Krankekeess fir d'Aarbechter, Pensiounskeess fir d'Beamten, bezuelte Congé, en Economat, wou d'Aarbechter bëlleg akafe konnten, asw.
1894 bestit hie sech mat der Aline de Saint-Hubert. D'Koppel sollt zwee Kanner hunn: de Jean († 1899) an d'Andrée, genannt Schnouki (1901-1976).
1911 huet den Émile Mayrisch, no laange Verhandlungen, déi dräi Lëtzebuerger Schmelze fusionéiert kritt: d'ARBED (Aciéries Réunies de Burbach-Eich-Dudelange) war gebuer, an hie gouf techneschen Direkter vun där neier Gesellschaft. Bis zum Krich huet en d'Arbed zu engem vun deenen dichtegste Membere vum Stahlverband gemaach.
An de Krichsjoren 1914-18 huet de Mayrisch kommedéiert, datt d'Arbed viru sollt produzéieren (wouduerch och verhënnert gouf, datt vill Leit hätte missen entlooss ginn), an domat Däitschland wichteg Matière-premièrë fir Krichsmaterial geliwwert. Dowéinst gouf d'Diddelenger Schmelz 1916/18 vun den Alliéierte bombardéiert. Mä de Mayrisch huet och a senger fréierer Villa e Krichslazarett fir däitsch a franséisch Zaldoten ariichte gelooss.
Um Enn vum Krich knäppt e Verbindunge mat Frankräich, a léisst dem Jean Schlumberger, engem Schrëftsteller a Spionage-Offizéier, eng Dokumentatioun iwwer déi däitsch Krichsproduktioun zoukommen. Nom Krich ass Lëtzebuerg aus dem Zollveräin ausgetrueden, an d'Arbed huet sech nei Ofsazmäert misse sichen. 1919 huet den Émile Mayrisch zesumme mat Schneider-Creusot d'Terres Rouges gegrënnt, géint de Widderstand vum Verwaltungsrotspresident vun der Arbed, dem Belsch Gaston Barbanson. De Mayrisch gouf geschwënn duerno President vun der Direktioun vun der Arbed, an hie war et, deen e generellt Ofkommes tëscht der däitscher, franséischer, belscher a lëtzebuergescher Stolindustrie ausgehandelt huet.